বাসাবো

বাসাবো বাংলাদেশের ঢাকা শহরের সবুজবাগ থানার একটি পাড়া। এটি ঢাকা দক্ষিণ সিটি কর্পোরেশনের ৪ ও ৫ নং ওয়ার্ড দ্বারা বেষ্টিত। পাড়াটি জাতীয় সংসদের ঢাকা-৯ নির্বাচনী এলাকার অধীনে পরিচালিত হয় এবং এটি উত্তর বাসাবো, দক্ষিণ বাসাবো, পূর্ব বাসাবো, পশ্চিম বাসাবো এবং মধ্য বাসাবোতে বিভক্ত। 

কমলাপুর রেলওয়ে স্টেশনের পূর্বদিকে অতীশ দীপঙ্কর সড়কে অবস্থিত এলাকাটিকে বাসাবোমাদারটেক সড়ক এবং বাসাবো বুদ্ধ মন্দির সড়ক ছেদ করেছে।

২০২০ সালে কোভিড-১৯ এর মহামারি চলাকালীন বাসাবোকে ঢাকার সবচেয়ে ক্ষতিগ্রস্থ এলাকা হিসাবে চিহ্নিত করা হয়।

 আগ্রহের কেন্দ্র 
ঢাকার প্রথম বৌদ্ধ বিহার ধর্মরাজিক বৌদ্ধবিহার কমপ্লেক্স ১৯৬০ সালে বাসাবোতে প্রতিষ্ঠিত হয়। এটি বাংলাদেশী বৌদ্ধদের সাংস্কৃতিক ও আঞ্চলিক কেন্দ্র হিসাবে ভূমিকা পালন করে।

 বিনোদন কেন্দ্র 
বীর মুক্তিযোদ্ধা শহীদ আলাউদ্দিন খেলার মাঠ (বাসাবো খেলার মাঠ) ২০১৯ সালে সংস্কারের পর জনসাধারণের জন্য উন্মুক্ত করা হয় এবং বাসিন্দাদের জন্য প্রাথমিক বিনোদনের সুবিধা রাখা হয়। এটিতে একটি শিশুদের খেলার মাঠ, একটি খাবার দোকান এবং বাসাবো তরুণ সংঘ (বাসাবো যুব সংঘ) ভবন রয়েছে, যেখানে একটি পাঠাগার, ব্যায়ামাগার এবং অন্দর ক্রীড়া কক্ষ রয়েছে।

বাসাবো সবুজ বলয় (বাসাবো বালুর মাঠ) মেলার মাঠ বিশ্ব ব্যাংকের অর্থায়নে একটি সম্পূর্ণ সংস্কার প্রকল্পের অধীনে রয়েছে, যা আরও উন্নয়ন ও নকশা প্রণয়ন করে ২০২৪ সালের মধ্যে পুনরায় চালু করার কথা রয়েছে।

১৯৫৬ সালে প্রতিষ্ঠিত বাসাবো তরুণ সংঘ ক্রীড়া ক্লাবের একটি ফুটবল দল আছে, যারা ঢাকার ঘরোয়া ফুটবল লীগে অংশগ্রহণ করে।

 বিদ্যালয় 
 মতিঝিল মডেল স্কুল অ্যান্ড কলেজ
 কদমতলা পূর্ব বাসাবো স্কুল অ্যান্ড কলেজ
 বাসাবো বালিকা উচ্চ বিদ্যালয়
 দীপ শিখা প্রি ক্যাডেট স্কুল অ্যান্ড কলেজ
 সবুজবাগ সরকারি কলেজ

 তথ্যসূত্র 

বিষয়শ্রেণী:ঢাকার পাড়া
বিষয়শ্রেণী:উইকিউপাত্তে স্থানাঙ্ক আছে